CELEX: 62019CN0151
Language: da
Date: 2019-02-21 00:00:00
Title: Sag C-151/19 P: Appel iværksat den 21. februar 2019 af Europa-Kommissionen til prøvelse af dom afsagt af Retten (Niende Afdeling) den 12. december 2018 i sag T-684/14, Krka mod Kommissionen

29.4.2019   
            
            
               DA
            
            
               Den Europæiske Unions Tidende
            
            
               C 148/29
            
         
      Appel iværksat den 21. februar 2019 af Europa-Kommissionen til prøvelse af dom afsagt af Retten (Niende Afdeling) den 12. december 2018 i sag T-684/14, Krka mod Kommissionen
      (Sag C-151/19 P)
      (2019/C 148/27)
      Processprog: engelsk
      
         Parter
      
      
         Appellant: Europa-Kommissionen (ved B. Mongin, F. Castilla Contreras og C. Vollrath, som befuldmægtigede, og barrister D. Bailey)
      
         Den anden part i appelsagen: Krka Tovarna Zdravil d.d.
      
         Appellanten har nedlagt følgende påstande
      
      
                  —
               
               
                  Punkt 1-4 i konklusionen i Den Europæiske Unions Rets dom i sag T-684/14 ophæves.
               
            
                  —
               
               
                  Sagen hjemvises til Den Europæiske Unions Ret i henhold til artikel 61 i statutten for Domstolen.
               
            
                  —
               
               
                  Krka tilpligtes at betale Kommissionens omkostninger.
               
            
         Anbringender og væsentligste argumenter
      
      Med det første anbringende gøres det gældende, at Retten begik en retlig fejl ved at fastslå, at Krka ikke var en kilde til konkurrencemæssigt pres på Servier på tidspunktet for de omhandlede aftaler.
      Med det andet anbringende gøres det gældende, at Retten begik retlige fejl ved bedømmelsen af, hvorvidt indholdet af og formålene med licensaftalen kunne tilskynde Krka til at acceptere restriktionerne i forligsaftalen.
      Med det tredje anbringende gøres det gældende, at der blev begået retlige fejl ved anvendelsen af begrebet konkurrencebegrænsende formål som omhandlet i artikel 101, stk. 1, TEUF.
      Med det fjerde anbringende gøres det gældende, at der blev begået retlige fejl ved Rettens analyse af parternes hensigter med det formål at anvende artikel 101 TEUF.
      Med det femte anbringende gøres det gældende, at Retten begik en retlig fejl ved at tage hensyn til licensens konkurrencefremmende virkninger på markeder, der ikke er omfattet af den overtrædelse af artikel 101, stk. 1, TEUF, der er fastslået i afgørelsen.
      Med det sjette anbringende gøres det gældende, at Retten begik en retlig fejl ved bedømmelsen af genstanden for overdragelsesaftalen.
      Med det syvende anbringende gøres det gældende, at Retten begik en retlig fejl ved anvendelsen af begrebet konkurrencebegrænsende virkning som omhandlet i artikel 101, stk. 1, TEUF.